open-index/open-wikipedia-markdown huggingface dataset:
Úžitok (ekonómia)

**Úžitok** (iné názvy: **užitočnosť, utilita, úžitkovosť**; pôv. z nem. Nutzen, po angl. utility) je v národohospodárskej teórii miera schopnosti statku uspokojovať potreby daného ekonomického subjektu (prípadne aj schopnosť uspokojovať potreby daného ekonomického subjektu ako taká).

Podľa súčasnej ekonomickej teórie ekonomické subjekty (teda najmä individuálni spotrebitelia) konajú racionálne, čo je v zmysle tejto teórie tak, že sa snažia zaobstarávať si také množstvá zo všetkých existujúcich statkov, pri ktorých je dosiahnutý maximálny úžitok (resp. marginálny úžitok) pre daný ekonomický subjekt po zohľadnení obmedzenia vyplývajúceho z jeho rozpočtu.

Rozlišuje sa:
* celkový úžitok
* marginálny úžitok (=hraničný úžitok, medzný úžitok, dodatočný úžitok, "extra" úžitok)

Kategória:Mikroekonómia
Kategória:Makroekonómia
Malíšek (priezvisko)

**Malíšek** je české a slovenské priezvisko. Na Slovensku je najrozšírenejšie v Pezinku a v Bratislave. V Česku je najčastejšie v Olomouci.

## Známi nositelia
Pozri v článku Malíšek.

Kategória:České priezviská
Kategória:Slovenské priezviská
Kategória:Priezviská na Slovensku
Utilita

**Utilita** môže byť:
* všeobecne: užitočnosť, úžitok, prospešnosť, prospech
* v ekonómii: úžitok (ekonómia)
* v informatike: pomocný počítačový program, pozri utilita (informatika)
SKK

**SKK** môže byť:
*slovenská koruna
*Shaktoolik Airport
*Ständige Konferenz für Katastrophenvorsorge und Katastrophenschutz
*Sovietska kontrolná komisia
Ekonomická hodnota

**Ekonomická hodnota** (alebo zriedkavo **hospodárska hodnota**) môže byť:
*v národnom hospodárstve: hodnota statku
*vo financiách: súčasná hodnota (prípadne čistá súčasná hodnota) budúcich hotovostných tokov z danej investície či daného cenného papiera, pozri oceňovanie a súčasná hodnota

## Pozri aj
*hodnota
*ekonomická pridaná hodnota
Fenestella

**Fenestella** (52 pred Kr. – 19 po Kr.) bol rímsky historik a encyklopedista píšuci za vlády cisára Tiberia. Údaje o dátume jeho narodenia a úmrtia pochádzajú z Hieronymovho *Chronicon* (Kroniky). Podľa niektorých odborníkov Fenestella žil v rokoch 35 pred Kr. až 36 po Kr.

Fenestella bol autorom historického diela *Annales* (Anály), z ktorého sa dochovali iba zlomky. Za vzor mu poslúžil veľký rímsky encyklopedista Marcus Terentius Varro (Varro Reatinus). Fenestella sa. na rozdiel od historikov akým bol i Livius, zaoberal pôvodom zvykov a inštitúcii a vývojom spoločenského a kultúrneho života vrátane dejín rímskej literatúry. Zlomky Fenestellovho diela pojednávajú o skutočne rozmanitých témach: o pôvode odvolacieho práva (*provocatio*), použití slonov v hrách v cirku, o zvyku nosiť zlaté prstene, zavedení pestovania olív, látke, z ktorej sa vyrábala tóga, poľnohospodárstve, niektorých životopisných údajoch o Ciceronovi a Terentiovi. Fenestellu ako prameň použili Plínius Starší, Quintus Asconius Pedianus, Nonius Marcellus a neskorší filológovia.

*De magistratibus et sacerdotiis Romanorum* (O úradníkoch a kňazoch Rimanov), dielo pripisované neprávom Fenestellovi, napísal v skutočnosti roku 1510 pápežský sekretár A.D. Fiocchi. Neskoršie vydania už uvádzajú pravé meno autora.

## Literatúra
* 

Kategória:Historici starovekého Ríma
Kategória:Narodenia v 52 pred Kr.
Jozef Dankó

**Jozef Dankó** (* 16. január 1829, Bratislava - † 1895, tamže) bol prepošt v Katedrále sv. Martina a profesor na univerzite vo Viedni. Neskôr sa stal riaditeľom ostrihomského kňazského seminára, dekanom a riaditeľom teologickej fakulty v Ostrihome. Bol člen a korešpondent uhorskej Akadémie vied a napísal niekoľko významných diel.

## Dielo
* *Vetus hymnarium ecclesiasticum Hungariae*, 1893

## Externé odkazy
* Vetus hymnarium ecclesiasticum Hungariae - dostupné v elektronickej podobe v Digitálnej knižnici Univerzitnej knižnice v Bratislave
* Záznam o narodení a krste v matrike záznam číslo 46 - farnosť Sv. Martina; pokrstený ako Josephus Carolus Danko

Kategória:Narodenia v 1829
Kategória:Úmrtia v 1895
Kategória:Osobnosti z Bratislavy
Kategória:Slovenskí rímskokatolícki kňazi
Kategória:Prepošti
Kategória:Slovenskí vysokoškolskí pedagógovia
Kategória:Členovia Uhorskej akadémie vied
Kategória:Pochovaní v katedrále svätého Martina v Bratislave
Denzitometria

**Denzitometria** je metóda merania optickej hustoty predovšetkým fotografických materiálov, predlôh pre reprodukciu. Na číselné vyjadrenie charakteru predlohy treba zistiť jej tónový rozsah alebo kontrast, ktorý vyjadruje rozdiel maximálnej a minimálnej optickej hustoty. 
D= Dmax - Dmin - odvodzuje sa od transparencie (priesvitnosť)

 
Kategória:Fotografia
Michal Dobrovič

**Michal Dobrovič** (* 26. jún 1810, Bratislava - † 1874, tamže) bol posledný bratislavský mestský sudca a advokát. Zastupoval mesto na ríšskom sneme v roku 1843. V rokoch 1847-1851 bol magistrátny radca, do roku 1861 súdny radca a v rokoch 1861-1870 mestským sudcom, neskôr predseda súdu.

## Externé odkazy
*Polievkový ústav v Prešporku bol zároveň stanicou prvej pomoci

* Záznam o narodení a krste v matrike záznam číslo 111 - evanjelická farnosť; pokrstený ako Johann Michael Dobrowitsch

Kategória:Narodenia v 1810
Kategória:Úmrtia v 1874
Kategória:Osobnosti z Bratislavy
Kategória:Slovenskí sudcovia
Kategória:Slovenskí advokáti
Adolf Dux

**Adolf Dux** (* 25. október 1822, Bratislava – † 29. november 1881, Budapešť) bol spisovateľ, prekladateľ a publicista židovského pôvodu. 

## Životopis
Narodil sa v Bratislave v chudobnej nemeckej rodine. Stredoškolské a vysokoškolské štúdium absolvoval v Bratislave. Vyštudoval právo, neskoršie filozofiu. Až počas vysokoškolského sa naučil po slovensky a po maďarsky. V rokoch 18471849 prispieval do novín Pressburger Zeitung. V rokoch 18491852 žil vo Viedni, kde získal titul doktor filozofie. V roku 1852 sa vrátil do Bratislavy, tu pôsobil ako profesor mestskej reálky a spolupracoval s Pressburger Zeitung.

Patril medzi najplodnejších a najtalentovanejších spisovateľov v Uhorsku. Okrem mnohých vlastných diel prekladal Petőfiho, Jókaia, Aranya, Katonu, Eötvösa, Gyulaia a iných.

## Referencie

## Iné projekty

Kategória:Osobnosti z Bratislavy
Kategória:Osobnosti židovského pôvodu
Kategória:Slovenskí spisovatelia
Kategória:Slovenskí prekladatelia
Kategória:Slovenskí publicisti
Karol Heiller

**Karol Valentín Heiller** (* 11. február 1811, Bratislava – † 24. marec 1889, tamže) bol bratislavský kaplán a kazateľ, titulárny biskup.

## Rodina
* otec: Ján Heiller
* matka: Katarína (rod. Prandlová)

## Život
Absolvoval gymnázium v Bratislave, následne vyštudoval teológiu a filozofiu v Trnave. V roku 1834 bol vysvätený. V roku 1849 sa stal kapitulným kanonikom a mestským farárom. Pôsobil aj ako dočasný školský inšpektor. Bol iniciátor rozsiahleho reštaurovania Katedrály svätého Martina v druhej polovici 19. storočia. Vydal niekoľko zväzkov kázní. V roku 1880 bol menovaný za titulárneho biskupa budvanského (buduanensis). Je pochovaný na Ondrejskom cintoríne. 

## Vyznamenanie
* 1884 – Rytiersky kríž Radu železnej koruny II. triedy

## Dielo
* *Glaube, Hoffnung und Liebe*, Bratislava, 1849

## Referencie

Kategória:Slovenskí rímskokatolícki biskupi
Kategória:Uhorskí rímskokatolícki biskupi
Kategória:Osobnosti z Bratislavy
Kategória:Slovenskí rímskokatolícki kňazi
Kategória:Pochovaní na Ondrejskom cintoríne
Vanilka voňavá

**Vanilka voňavá** (iné názvy: **vanilka pravá**, **vanilka plocholistá**,  **vanilka**, bohemizmus: *vanil(k)ovník plocholistý*, zastarano: *vanília*; lat. *Vanilla planifolia* alebo nevhodne *Vanilla fragrans*) je druh rastliny z rodu vanilka (*Vanilla*) z čeľade vstavačovité (*Orchidaceae*).

Pôvodne pochádza zo Strednej Ameriky. Ako jedna z mála lianovitých orchideí sa šplhá zvislo prichytená na kmene stromov v tieni alebo polotieni. Pestuje sa najmä na Madagaskare a v Mexiku.

Plody vanilky sa tesne pred zrelosťou zberajú a podrobujú umelej fermentácii, pričom vzniká vanilín. Používajú sa v potravinárstve ako príchuť.

Môže sa pestovať aj ako popínavá izbová rastlina, ale nekvitne pred dosiahnutím dĺžky 3 m. Atraktívny vzhľad má kultúrna forma s pruhovanými listami (*Vanilla planifolia* f. *variegata*).

## Pozri aj
* vanilka (rod)

## Iné projekty
 

## Zdroje

Kategória:Vstavačovité
Kategória:Kultúrne rastliny
Kategória:Koreniny
Jørn Lande

**Jørn Lande** (* 31. máj 1968, Rjukan, Nórsko) je nórsky heavy metalový a hardrockový spevák, bývalý frontman skupiny Masterplan.

Prvou skupinou, v ktorej pôsobil ako spevák bol Vagabond, neskôr spieval s The Snakes, Yngwie Malmsteenom, ARK či Beyond Twilight.

Najväčší spevácky úspech dosiahol s nemeckou skupinou Masterplan, z ktorej po troch rokoch odišiel kvôli názorovým rozdielom o ďalšom smerovaní skupiny.

Lande sa ako hosť podieľal aj na metalovej opere Avantasia, sólovom projekte speváka Tobiasa Sammeta zo skupiny Edguy. 

Nahral dva albumy s Russellom Allenom, spevákom skupiny Symphony X.

## Diskografia

### Sólové albumy
* 2000 Starfire 	
* 2001 Worldchanger 	
* 2004 Out to Every Nation 	
* 2006 The Duke 	
* 2007 The Gathering 	
* 2007 Unlocking the Past 	
* 2007 Live in America! 	
* 2008 Lonely Are The Brave 	

### Ostatné albumy
#### [[Vagabond]]
* *Vagabond* (1994)
* *A Huge Fan of Life* (1995)

#### [[The Snakes]]
* *Once Bitten* (1998)
* *Live in Europe* (1998)

#### [[Masterplan]]
* *[[Enlighten Me]] (single) (18.11.[[2002]])
* *Masterplan* (20.01.[[2003]])
* *Back For My Life (EP) (29.11.2004)
* *[[Aeronautics (album)|Aeronautics]]* (24.01.2005)

#### [[Avantasia]]
* *The Scarecrow* (2008)

## Iné projekty

## Externé odkazy
* Oficiálne stránky 

Kategória:Nórski heavymetaloví speváci
Kategória:Nórski rockoví speváci
Gottfried Leinburg

**Gottfried Leinburg** (* 3. september 1824, Bratislava - †  8. apríl 1893, Viedeň, Rakúsko), vlastným menom barón **Otto Gottfried von Lütgendorff-Leinburg** bol rakúsky spisovateľ a prekladateľ, syn maliara a rytca Ferdinanda von Lütgendorff-Leinburg. 

Strednú školu absolvoval v Bratislave, neskôr žil v Bonne, Mníchove a vo Viedni. Napísal niekoľko diel z oblasti dejín literatúry, napr. o švédskej poézii obdobia rokov 1810-1847. Vo Švédsku bol odmenený za svoj preklad Tegnérovej *Ságy o Fritiotovi*. Napísal epos *Opát z Heisterbachu*. V roku 1865 sa vrátil do Bratislavy, kde zomrela jeho manželka a dcéra, ktoré boli pochované na Blumentálskom cintoríne. Znova sa presťahoval do Mníchova, neskôr do Viedne. Viackrát navštívil severské krajiny.

## Dielo
* *Schillers Lied von der Glocke*, 1845
* *Die gotische Schule*, 1860
* *Das Paradies meiner Kindheit*, 1909 
* *Kleiner Hausschatz der deutschen Poesie* (Hrsg.), 1861

## Literatúra
* Hanus: Lütgendorff-Leinburg Otto Gottfried Frh. von. In: Österreichisches Biographisches Lexikon 1815–1950 (ÖBL). Band 5. Verlag der Österreichischen Akademie der Wissenschaften, Wien 1972

Kategória:Rakúski spisovatelia
Kategória:Slovenskí šľachtici
Kategória:Uhorskí šľachtici
Kategória:Osobnosti z Bratislavy
Kategória:Narodenia v 1824
Kategória:Úmrtia v 1893
Quintus Curtius Rufus

**Quintus Curtius Rufus** bol rímsky prozaik, autor zábavného historického románu *Historiae Alexandri Magni* (Dejiny Alexandra Veľkého), ktorý pojednáva o dobrodružstvách Alexandra Macedónskeho počas jeho výprav v Oriente.

Curtius Rufus zostáva spornou historickou osobou, o živote ktorej nemáme v starovekých prameňoch ani najmenší záznam. Historikom chýba dokonca i akýkoľvek časový údaj, ktorý by im umožnil zasadiť ho presnejšie do rímskych dejín. Podľa narážok v texte jeho diela sa dnes predpokladá, že mohol žiť počas vlády cisára Claudia (41 – 54 po Kr.).

Už v helenistickej dobe bola postava veľkého vojvodcu Alexandra Macedónskeho predmetom rady literárnych diel historického i zábavného charakteru. Jeho bájami a legendami opradené dobrodružstvá dávali vzniknúť fantastickým románom, v ktorých sa objavovali magické bytosti a realita sa miesila s mýtom. S prienikom gréckej vzdelanosti a literatúry do Ríma v 2. storočí pred Kr. si románový Alexander podmanil aj Rimanov. Alexandrova heroická osobnosť získala na popularite obzvlášť počas cisárstva, kedy sa mnohí z rímskych cisárov štylizovali do role tohto starovekého vojvodcu. Zábavné romány o Alexandrových činoch neprestávali byť čítané, ako to dokladá popularita ich gréckych podôb, a samozrejme ich nové, latinské spracovania – jedno z ktorých vytvoril práve Curtius Rufus.

*Historiae Alexandri Magni* sa skladali z 10 kníh. Z nich prvé dve sa stratili a v ostatných chýbajú niektoré časti. Curtius Rufus použil ako zdroje pre svoje dielo jednak historické práce o Alexandrovi Veľkom (sám uvádza Grékov Kleitarcha a Timagena), jednak diela spadajúce do zábavnej literatúry. *Historiae* sa prikláňajú skôr k druhej kategórii – sú písané pútavým, pestrým štýlom, ale objavujú sa v nich nedostatky v chronológii, geografii, etnografii aj vojenstve. Na niektorých miestach si Curtius Rufus výslovne protirečí, čo len dokazuje, že jeho zámerom bolo čitateľa nie poučiť ale pobaviť. Jeho Alexander je fantastický románový hrdina non plus ultra.

Curtiovo dielo je jedným z mála dochovaných starovekých románov o Alexandrovi Veľkom. Výrazne ovplyvnil neskoršiu alexandrovskú literatúru, ktorá sa ďalej rozvíjala v neskorej antike a počas stredoveku. 

## Literatúra
* 

Kategória:Historici starovekého Ríma
Rumanček diskovitý

**Rumanček diskovitý** () je druh jednoročnej byliny rodu rumanček, z čeľade astrovité (*Asteraceae*). Pôvodný je v Ázii a v Severnej Amerike. V Európe sa vyskytuje od polovice 19. storočia.

## Opis
Rumanček diskovitý je jednoročná bylina. Byľ je vzpriamená alebo vystúpavá, od bázy rozkonárená, husto listnatá, holá, vysoká 5 až 40 cm.

Hlboko delené listy sú modrozelené, husté, jeden až trikrát perovito strihané, segmenty sú čiarkovito kopijovité, posledné úkrojky listov sú dlhé a úzke.

Kvety sú usporiadané v jednotlivých koncových úboroch s priemerom 5 až 10 mm, na stopkách dlhých do 30 mm. Stredové žltozelené kvety v úbore (terč) sú obojpohlavné, rúrkovité, so štyrmi cípmi, dlhé do 1,5 mm. Vonkajšie jazykovité kvety úplne chýbajú. Lôžko úboru je plné a výrazne klenuté. Zákrov je pologuľovitý a tvorí ho veniec zelených listeňov s bielymi hrotmi.

Plodmi sú hnedasté nažky dlhé do 1,5 mm, po bokoch s dvomi červenohnedými ryhami a na vrchole s úzkou korunkou.

## Rozšírenie
Rumanček diskovitý je pôvodný v Ázii a v Severnej Amerike. V Európe sa vyskytuje od polovice 19. storočia.

Na Slovensku je považovaný za zdomácnený druh, úspešne rozšírený takmer na celom území. Hojný až roztrúsený je v panónskej oblasti, na Podunajskej nížine, v Malých Karpatoch, Strážovských vrchoch, Štiavnických vrchoch, na Poľane, v Slovenskom rudohorí a v Bielych Karpatoch. Najvyššie položený výskyt pochádza z okolia Chaty pod Soliskom, vo výške .

## Ekológia
Rumanček diskovitý osídľuje narušené miesta, rumoviská, poľné cesty, úhory a priekopy. Vyhovujú mu vlhké, výživné, dusíkaté, humózne hlinité i piesočnaté pôdy. Kvitne od mája do augusta.

## Galéria

Matricaria discoidea 15-p.bot-mat.matrica-29.jpg | Mladý jedinec s koreňom.
Matricaria discoidea sl4.jpg | Hlboko perovito strihané listy.
Matricaria discoidea sl10.jpg | Rez úborom s plným, výrazne klenutým lôžkom.
Pineapple Mayweed (Matricaria discoidea) (18724875243).jpg | Detail úboru s rúrkovitými štvorcípimi kvetmi.
Matricaria discoidea 15-p.bot-mat.matrica-21.jpg | Lôžko úboru so zrelými nažkami.


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
Kategória:Nepôvodné druhy rastlín
diskovitý
Kategória:Rastliny so žltými kvetmi
Kategória:Flóra v Grónsku
Krištof Preysz

**Krištof Preysz** (* 1515, Bratislava – † ?) bol univerzitný profesor a spisovateľ, sekretár kniežaťa z Brandenburgu. Neskôr pôsobil ako profesor vo Frankfurte a Königsbergu. Napísal množstvo vedeckých diel.

## Zdroj
* Bratislava 1907 Pozsony Pressburg, Autor: Emil Kumlik, Vydavateľstvo PT, 2005, ISBN 80-88912-79-2

Kategória:Narodenia v 1515
Kategória:Úmrtia v 16. storočí
Kategória:Osobnosti z Bratislavy
Kategória:Slovenskí spisovatelia
Kategória:Slovenskí vysokoškolskí pedagógovia
Johann Sigismund Kusser

**Johann Sigismund Kusser** (* 13. február 1660, Bratislava - † november 1727 Dublin) bol slovensko-nemecký hudobný skladateľ, syn bratislavského evanjelického kantora J. Kussera. Študoval v Paríži, pracoval vo Wolfenbütteli, Hamburgu, Stuttgarte a v Londýne. Skladal hlavne opery, predohry, piesne a pod. Na sklonku života pracoval ako dvorný dirigent v Dubline.

## Externé odkazy
* Záznam o narodení a krste v matrike záznam číslo 45 - evanjelická farnosť

Kategória:Narodenia v 1660
Kategória:Úmrtia v 1727
Kategória:Nemeckí hudobní skladatelia
Kategória:Slovenskí hudobní skladatelia
Kategória:Osobnosti z Bratislavy
Kategória:Slovenské osobnosti nemeckého pôvodu
Ján Jesenák

**Ján IV. Jesenák** (historicky: *Jeszenák de Királyfia*, maď. *Jeszenák János*) (* 22. január 1800, Bratislava, Uhorsko – † 10. október 1849, Pešť, Uhorsko) bol uhorský barón a politik. 

Narodil sa v dome na dnešnej Ventúrskej ulici v rodine baróna Jána III. Pavla Hermana Jesenáka de Királyfia a jeho manželky Jozefíny Kristíny von Tutzentallerovej. V rokoch 1840, 1844 a 1847 pôsobil ako opozičný poslanec, v roku 1849 ako hlavný nitriansky župan. Zúčastnil sa v uhorskom odboji, za čo ho vojenský súd odsúdil na smrť zastrelením. 

Ján Jesenák bol ženatý s Alojziou rod. Forgáčovou (18101891). Barónove telesné pozostatky sa nachádzajú od roku 1867 v rodinnej hrobke na evanjelickom Cintoríne pri Kozej bráne v Bratislave. V maďarskej literatúre je uvádzaný ako národný mučeník, v Budapešti je po ňom pomenovaná ulica.

## Zdroje

* V. Obuchová, Št. Holčík, *Cintorín pri Kozej bráne*, Albert Marenčin Vydavateľstvo PT, Bratislava, 2006, ISBN 9788088912897
* J. Oršulová, *Heraldické pamiatky Bratislavy*, Albert Marenčin Vydavateľstvo PT, Bratislava, 2007, ISBN 978-80-89218-64-6

## Pozri aj
* Jesenákov palác

## Externé odkazy
* Záznam o narodení a krste v matrike - evanjelická farnosť; pokrstený ako Johann Michael von Jeszenák de Királyfia

Kategória:Poslanci uhorského snemu narodení na území dnešného Slovenska 
Kategória:Slovenskí šľachtici
Kategória:Uhorskí šľachtici
Kategória:Slovenskí politici
Kategória:Uhorskí politici
Kategória:Popravení politici
Kategória:Osobnosti z Bratislavy
Kategória:Popravení zastrelením
Kategória:Župani
Štefan Rakovský (historik)

**Štefan Tadeáš Rakovský** (*Rakovszky de Nagyrákó et Nagyselmecz*; * 16. jún 1832, Bratislava – † 28. december 1891, tamže) bol historik, ktorého diela predstavovali začiatkom 20. storočia spoľahlivý prameň bratislavských dejín. Publikoval články o Bratislave v novinách Pressburger Zeitung (*Z histórie Prešporka*, *Prešporok a okolie*, *Staré tradície v Prešporku* a pod.). Spolupracoval s časopismi *M. T. Értekezö*, *Századok* a *M. Sion*. Ako prvý používal bratislavský archív na vedecké účely.

## Externé odkazy
* Záznam o krste v matrike
* Záznam o úmrtí v matrike
* Článok o úmrtí v Pressburger Zeitung z roku 1891
* Stručný životopis na stránke rakovszky.eu 

Kategória:Osobnosti z Bratislavy
Kategória:Slovenskí historici
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Karol Július Schröer

**Karol Július Schröer** (; * 11. január 1825, Bratislava – † 16. december 1900, Viedeň, Rakúsko) bol rakúsky jazykovedec, literárny kritik a spisovateľ, syn spisovateľky Terézie Schröerovej, rod. Langwieserovej a spisovateľa Tobiáša Gottfrieda Schröera.

Pôsobil ako profesor na prvej bratislavskej reálke, neskôr ako profesor nemčiny a literatúry na viedenskej technike. Vydal údajne najvydarenejší komentár k Faustovi a dal významný podnet na vytvorenie Goetheho pomníka vo Viedni.

## Referencie

## Externé odkazy
* Záznam o narodení a krste v matrike záznam číslo 14 - evanjelická farnosť

Kategória:Osobnosti z Bratislavy
Kategória:Rakúski spisovatelia
Kategória:Germanisti
Kategória:Literárni vedci
Kategória:Folkloristi
Kategória:Rakúski univerzitní profesori
Kategória:Vyučujúci na Univerzite Loránda Eötvösa
Najmenší spoločný násobok

**Najmenší spoločný násobok** dvoch prirodzených čísel m a n je najmenšie prirodzené číslo, ktoré je deliteľné oboma číslami m a n.

Zovšeobecnene najmenší spoločný násobok viacerých prirodzených čísel je najmenšie prirodzené číslo, ktoré je deliteľné všetkými n číslami.

## Algoritmus hľadania NSN
Najmenší spoločný násobok (NSN) dvoch čísel dostaneme rozložením oboch čísel na ich delitele (prvočísla). Zoberieme každé prvočíslo nachádzajúce sa v rozklade všetkých čísel iba jedenkrát. Pri prvočíslách zastúpených v rozkladoch viacerých čísel zoberieme to, ktoré má najvyšší exponent. Všetky takto vybraté čísla spolu vynásobíme.

Napríklad 10 a 15:
10 = 2×5
15 = 3×5

V tomto prípade jednoduché. Zastúpené sú 2, 3 a 5. 5 je v oboch rozkladoch ale rovnako má aj exponent takže ich vynásobíme a máme výsledok.
NSN(10,15) = 2×3×5 = 30

NSN(16,6):
rozklad 16:
16 = 2×8 = 2×2×4 = 2^4
Rozklad 6:
6 = 2×3

NSN(16,6) = 2^4 × 3 = 48

NSN(129,162):
Rozklad 129:
129 = 3×43
Rozklad 162:
162 = 2×81 = 2×3×3×3×3
NSN(129,162) = 2× 3^4 × 43 = 6966

Ešte jeden príklad z francúzskej verzie tohoto článku: Vezmime čísla 60 a 168 a rozložme ich na súčin prvočísel. Dostaneme:

60 = 2×2×3×5 = 2^2×3×5 ;
168 = 2×2×2×3×7 = 2^3×3×7.
Pre prvočíslo 2 je najväčší exponent 3. Pre prvočísla 3, 5 a 7 je najväčší zastúpený exponent 1. Máme teda NSN(60, 168) = 2^3×3×5×7 = 840.

## Vlastnosti
* Ak *m* je deliteľné *n*, potom najmenší spoločný násobok je *m*.
* Ak *m* a *n* sú nesúdeliteľné, najmenší spoločný násobok je ich súčin.
* Súčin najmenšieho spoločného násobku a najväčšieho spoločného deliteľa čísel *m* a *n* je ich súčin.

## Pozri aj
* Najväčší spoločný deliteľ

## Externé odkazy
* Najväčší spoločný deliteľ a najmenší spoločný násobok 
* Najmenší spoločný násobok 

Kategória:Algebra
Posledných 24 hodín

***Posledných 24 hodín*** (*Final 24*) je kanadský dokumentárny seriál vysielaný televíziami Discovery Channel, Global Television Network v Kanade a A&E Biography v USA. Skúma posledných 24 hodín života známych osôb. Príbehy sú rozprávané Daveom McRaeom.

## Epizódy

## Externé odkazy
* ''Posledných 24 hodín'' na biography.com  
* ''Posledných 24 hodín'' na discoverychannel.com 

Kategória:Kanadské dokumentárne seriály
Kategória:Televízne seriály z roku 2006
Dingle

**Dingle** môže byť:

* geografický objekt:
** mesto v Írsku, pozri Dingle (mesto v Írsku)
** polostrov v Írsku, pozri Dingle (polostrov)
** záliv v Írsku, pozri Dingle Bay
** zátoka v Írsku, pozri Dingle Harbour
** mesto vo Švédsku, pozri Dingle (mesto vo Švédsku)
** mesto v Spojených štátoch amerických, pozri Dingle (mesto v USA)
** dištrikt mesta Liverpool v Anglicku, pozri Dingle (Liverpool)
** prírodná rezervácia vo Walese, pozri The Dingle (Anglesey)
* osoba:
** Herbert Dingle, anglický astrofyzik
** Johnny Dingle, americký futbalista
** Dingle Mackintosh Foot, britský politik a právnik
Kapor

[thumb|[Kapor obyčajný (*Cyprinus carpio*)]]
**Kapor** (*Cyprinus*) je rod rýb z čeľade kaprovité (*Cyprinidae*). Najznámejším zástupcom rodu je kapor obyčajný (*Cyprinus carpio*).

## Druhy
* *[[Cyprinus acutidorsalis]]* Wang, 1979
* *[[Cyprinus barbatus]]* Chen et Huang, 1977
* kapor obyčajný (*Cyprinus carpio*) Linné, 1758
* *[[Cyprinus centralus]]* Nguyen et Mai, 1994
* *[[Cyprinus chilia]]* Wu, Yang et Huang in Wu, Yang, Yue et Huang, 1963
* *[[Cyprinus cocsa]]* Hamilton, 1822
* *[[Cyprinus dai]]* (Nguyen et Doan, 1969)
* *[[Cyprinus daliensis]]* Chen et Huang, 1977
* *[[Cyprinus exophthalmus]]* Mai, 1978
* *[[Cyprinus fuxianensis]]* Yang et al. in Chen et Huang, 1977
* *[[Cyprinus hyperdorsalis]]* Nguyen, 1991
* *[[Cyprinus ilishaestomus]]* Chen et Huang, 1977
* *[[Cyprinus intha]]* Annandale, 1918
* *[[Cyprinus longipectoralis]]* Chen et Huang, 1977
* *[[Cyprinus longzhouensis]]* Yang et Hwang in Chen et Huang, 1977
* *[[Cyprinus megalophthalmus]]* Wu et al., 1963
* *[[Cyprinus micristius]]* Regan, 1906
* *[[Cyprinus multitaeniata]]* Pellegrin et Chevey, 1936
* *[[Cyprinus pellegrini]]* Tchang, 1933
* *[[Cyprinus qionghaiensis]]* Liu, 1981
* *[[Cyprinus rubrofuscus]]* Lacepède, 1803
* *[[Cyprinus yilongensis]]* Yang et al. in Chen et Huang, 1977
* *[[Cyprinus yunnanensis]]* Tchang, 1933

## Iné projekty

Kategória:Kaprovité
Rímska vojenská stanica Stupava

**Rímska vojenská stanica Stupava** bola jednou z mnohých predsunutých vojenských staníc, ktoré sa nachádzali v období Rímskej ríše na ľavom brehu Dunaja. 

Jej pozostatky sú lokalizované v katastrálnom území mesta Stupava, v lokalite Kopce, z ktorej mali Rimania vizuálny kontakt s hlavným mestom provincie Panónia Carnuntumom. V blízkosti tejto stanice sa tiahla dôležitá Jantárová cesta. Stupavskú stanicu Rimania začali stavať v 2. storočí n. l. 

Prvým prieskumníkom sa stal miestny farár Ignác Gond (19. storočie), odborný výskum sa začal v roku 1925 a pokračuje dodnes. Najvýznamnejším výskumníkom tohto územia bol prof. Vojtech Ondrouch. Mnohé nálezy sú umiestnené v archeologickom múzeu v Bratislave.

Kategória:Archeologické lokality na Slovensku
Kategória:Stupava
Dingle (polostrov)

thumb|right|220px|Poloha polostrova Dingle v rámci Írska
**Polostrov Dingle** (angl. *Dingle Peninsula*, ír. *Corca Dhuibhne*) je polostrov na juhozápade Írska. Je administratívnou súčasťou grófstva Kerry.

## Poloha

Do Atlantického oceánu vybieha medzi zálivmi Tralee Bay na severovýchode a Dingle Bay na juhu, od materskej pevniny vybieha na západ, približne na línii spájajúcej mesto Tralee a estuár rieky Maine. Polostrov má značne členité pobrežie a okrem spomenutých zálivov ho obmývajú aj Brandon Bay na severe, Smerwick Harbour na západe a zálivy Ventry Harbour, Dingle Harbour a Castlemaine Harbour na južnom pobreží. Na západnom pobreží je oddelený prielivom Blasket Sound od ostrova Great Blasket Island. Dosahuje dĺžku 50 km, maximálnu šírku 20 km a minimálnu cca 4,5 km (na spojnici zálivov Smerwick Harbour a Ventry Harbour). 

## Reliéf

Polostrov má značne hornatý reliéf, najvyšším bodom je vrch Brandon Mountain (950 m n. m.), ďalšie významné vrchy sú Brandon Peak (840 m n. m.), Masatiompan (762 m n. m.), Ballysitterag (622 m n. m.) a Slievenagower (486 m n. m.). Východnú časť polostrova formuje pohorie Slieve Mish Mountains. 

thumb|right|220px|Členité pobrežie polostrova
## Vodstvo

Pramenia a tečú tu len kratšie rieky, z nich najvýznamnejšie vytekajú z jazier v centrálnej časti polostrova, tečú na sever a ústia do zálivu Brandon Bay. Na polostrove sa nachádzajú viaceré ľadovcové jazerá, najväčšie sú Loch Cruite, Loch Anscaul, Loch an Dúin, Loch Chom Calláin, Loch Caum, Lough Slat. Plošne najväčšie je však jazero Lough Gill na severnom pobreží, ktoré je lagúnového pôvodu.

## Obyvateľstvo

Západná časť polostrova je súčasťou tzv. *[[Gaeltacht]]u*, v ktorej sa takmer výlučne používa írsky jazyk. Pri dvojjazyčných názvoch sídiel prevažujú írske názvy nad anglickým. Najväčším sídlom je mestečko Dingle s írskym názvom *An Daingean*. Ďalšie významné obce sú: Anascaul (Abhainn na Scáil), Castlegregory (Caisleán Ghriarie), Ballyferriter (Baile an Fheirtéaraigh). Najbližším väčším mestom je Tralee.

Kategória:Polostrovy v Írsku
Lido (Bratislava)

náhľad|Bývalé Lido v roku 2007
náhľad|Miesto, kde sa kedysi nachádzalo kúpalisko Lido

**Lido** bolo prírodné kúpalisko v Bratislave v mestskej časti Petržalka. Vzniklo, keď keď ešte nebola súčasťou Bratislavy, na pravom brehu Dunaja zhruba medzi Starým mostom a Mostom Apollo (ktorý vtedy ešte nestál) na Klokočovej ulici. 

Vzniklo v roku 1928. Spočiatku bolo iba upraveným štrkovým brehom Dunaja s menším dreveným bazénom a ukotvenými pontónmi. V roku 1934 bol postavený väčší bazén a plátenné kabínky na prezliekanie. Ďalší rok bolo kúpalisko poškodené následkom požiaru, ale pomerne rýchlo bolo obnovené. Súčasťou areálu sa stali sprchy, veľké pieskovisko pre deti, šmykľavka, volejbalové ihrisko a stolnotenisové stoly, v drevených pavilónoch sa predávalo občerstvenie. V roku 1938 bola Petržalka pripojená k Nemeckej ríši, ako náhrada za toto kúpalisko bolo preto v roku 1943 pre obyvateľov Bratislavy postavené kúpalisko Tehelné pole. V roku 1944 bolo Lido poškodené po bombardovaní lietadlami USAAF. Po skončení druhej svetovej vojny sa opäť stalo obľúbeným miestom na rekreáciu.  Fungovalo až do začiatku 80. rokov 20. storočia. V 90. rokoch vznikli plány na jeho obnovenie, keď malo byť súčasťou väčšieho rekreačného areálu, nedošlo však k ich realizácii. 

## Referencie

## Literatúra
* 

## Externé odkazy
* Legendárne Lido. Čo z neho prežije do budúcna? – článok na webe Bratislavské rožky

Kategória:Dejiny Bratislavy
Kategória:Kúpaliská v Bratislave
Kategória:Petržalka
Gaius Iulius Hyginus

**Gaius Iulius Hyginus** (64 pred Kr. – 17 po Kr.) bol rímsky spisovateľ a vzdelanec, ktorý viedol Palatínsku knižnicu založenú za vlády cisára Augusta. Hyginus bol pôvodom otrok buď z Hispánie alebo Alexandrie, ktorý získal za svoje služby prepustenie (podľa svojho pôvodného pána prijal meno Gaius Iulius). Jeho osud dokazuje, ako osobné schopnosti jednotlivca mohli vyniesť na vrchol aj otroka. Nakoniec ale Hyginus upadol u cisára v nemilosť a dožil v chudobe, podporovaný svojím priateľom, historikom Clodiom Liciniom.

Hyginus bol autorom početných vedeckých diel zaoberajúcich sa poľnohospodárstvom, dejepisectvom, literárnou kritikou (Hyginus vytvoril komentár Vergília) aj geografiou, v čom nasledoval veľkého rímskeho encyklopedistu Marca Terentia Varrona. Z Hyginovho diela sa dodnes nič nezachovalo.

Hyginus býva mylne stotožňovaný s prácami *Fabulae* (Báje), *De astronomia* (aj Poeticon astronomicon, O astronómii). Obe diela sú písané rudimentárnou latinčinou a obsahujú množstvo jazykových chýb, ktoré sotva možno pripísať veľkému učencovi, nadto vedúcemu knižnice. Zdá sa skôr, že ide o dva školské výťahy, ktoré vznikli v 2. storočí po Kr. a boli Hyginovi pripísané neskôr. 

## Referencie

## Literatúra
* 

Kategória:Spisovatelia starovekého Ríma
Kategória:Astronómovia starovekého Ríma
Alžbetínske divadlo

**Alžbetínske divadlo** bolo renesančné divadlo v Anglicku (doba kráľovnej Alžbety). 

Génius W. Shakespeare tu zaznamenáva vrchol, ktorý nebol nikdy prekonaný. Existovali spoločnosti profesionálnych hercov, ktorí hrávali divadlo pred kráľovnou, aristokraciou, ale aj mešťanmi a chudobou. Mali buď vlastné budovy za hradbami, alebo hrávali v hostincoch. Predstavenia sa väčšinou konali popoludní v okrúhlej budove s otvoreným dvorom (tzv. jama) pre chudobu, okolo boli zastrešené galérie pre bohatých a šľachta sedávala na javisku. Herci používali jednoduché rekvizity ako nábytok, vetvičky, herecké kostýmy a uplatňovali gestikuláciu a mimiku. Neraz museli preukázať šermiarske schopnosti. Ženské úlohy ešte stále hrali muži.

Kategória:Divadlo
Nemecký špic trpasličí

**Nemecký špic trpasličí** alebo **Pomoranský špic** (Pomeranian) je variant nemeckého špica. Plemeno pochádza z oblasti Pomoranska v západnej Európe medzi dnešným východným Nemeckom a severným Poľskom.

## Vzhľad
S priemernou hmotnosťou 1.4 - 3.2 kg je podľa štandardov AKC trpasličí špic najmenším zo severných plemien.

Hlava trpasličieho špica má klinovitý tvar, ktorý mu dodáva mierne líščí vzhľad. Uši sú malé a vysoko položené. Chvost je charakteristický pre toto plemeno, mal by byť zahnutý ponad chrbát, hladký a zdvihnutý. Po narodení chvost nie je rozprestretý a môže trvať niekoľko mesiacov, kým dorastie ponad chrbát a srsť sa rozprestrie. Pod srsťou je trpasličí špic malý ale svalnatý pes, vzhľadom podobný plemenu Čivava. Po kúpaní sa mokrý trpasličí špic dá ľahko pomýliť s čivavou. 

### Srsť a farba
Trpasličí špic má srsť zloženú z dvoch druhov: podsady a krycej srsti. Prvá je mäkká, hustá a páperovitá, druhá je dlhá, rovná a drsná. Podsada sa vymieňa u psov raz do roka a u súk počas hárania, po vrhu a počas stresového obdobia. 

Farba srsti u tohto plemena kolíše. Podľa AKC je trinásť štandardných farebných kombinácií tohto plemena: čierna, čierno-hnedá, modrá, modro-hnedá, čokoládová, čokoládovo-hnedá, krémová, krémovo-sobolia, oranžová, oranžovo-sobolia, červená, červeno-sobolia a sobolia. AKC tiež rozlišuje päť alternatívnych farieb: bobria, strakatá, čokoládovo-sobolia, biela a vlko-sobolia. Stopy jednej alebo viacerých farieb na bielej podsade sa označujú ako rôznofarebnosť.

## Iné projekty
 

Kategória:Špice a pôvodné plemená
Kategória:Plemená psov z Nemecka
Sextilius Ena

**Sextilius Ena** bol rímsky epický básnik žijúci v 1. storočí po Kr. Vieme o ňom ako o autorovi epickej skladby zaoberajúcej sa občianskou vojnou.

## Literatúra
* 

Kategória:Básnici starovekého Ríma
Aulus Furius Antias

**Aulus Furius Antias** bol rímsky historik žijúci na konci 2. storočia pred Kr. Jeho dielo *Annales* (Anály) sa nedochovalo. O Antiovi vieme iba toľko, že sa priatelil s básnikom a štátnikom Quintom Lutatiom Catulom.

O Furiovi Antiovi sa zmieňujú Aulus Gellius a Macrobius.

## Literatúra
* 

Kategória:Historici starovekého Ríma
Remy (hra)

náhľad|Rozohraná partia
**Remy** (z ; iné názvy: **žolík**, **žolíky**) je kartová hra s francúzskymi (žolíkovými) hracími kartami. Hrajú ich minimálne dvaja, maximálne štyria hráči.

Karty majú hodnoty od 2 po 10 podľa nominálnej hodnoty zobrazenej na karte, u dolníka (J – *Junker*), kráľovnej (Q – *Queen*) a kráľa (K – *King*) po 10 bodov a eso (A – *Ace*) 20 bodov. Žolíky (*Jolly Joker*, celkom 4 kusy) majú hodnotu po 50 bodov. Zbierajú sa postupky, t. j. karty v jednej farbe nasledujúce po sebe alebo série – trojice kariet s rovnakou hodnotou v rôznych farbách.

Jeden hráč mieša karty a rozdáva každému hráčovi po 15 (pri dvoch hráčoch), po 14 (pri troch hráčoch), alebo po 13 kariet (pri štyroch hráčoch). Po rozdaní všetkých kariet ďalšiu nasledujúcu kartu odkryje a položí na stôl ako základ kopy. Prvý hráč, ktorý ťahá z balíka, sedí po jeho pravej strane a rozhoduje sa, či potiahne kartu z balíka, zdvihne alebo odokryje kartu z kopy. Ak ju však zdvihne, musí vyložiť karty na stôl v hodnote 51 bodov (postupky a série, každá po minimálne tri karty).
Čistá postupka je považovaná aj vtedy, pokiaľ vyložíte po sebe idúce 3 karty napríklad 10,J,Q a následne by ste použili na doloženie žolíka a A “eso”. 
Čístá postupka v tomto prípade bude vyzerať nasledovne: 10, J, Q, Žolík, K.

## Referencie

Kategória:Kartové hry
Zoznam polostrovov Írska

**Zoznam polostrovov Írska** obsahuje prehľad polostrovov nachádzajúcich sa v Írsku.

*Ards
*Beara
*Cooley
*Corraun
*Dingle
*Fanad
*Head of Howth
*Hook
*Horn Head
*Inishowen
*Island Magee
*Iveragh
*Kerry Head
*Loop Head
*Maharees
*Melmore Head
*Mizen Head
*Mullet
*Rosguill
*Sheep's Head

Kategória:Geografické zoznamy
Kategória:Polostrovy v Írsku
Quintus Novius

**Quintus Novius** (vrchol jeho tvorby spadá do roku 30 pred Kr.) bol rímsky dramatik, autor žánru zvaného atellana (*Atellanæ Fabulæ*). Údajne sa pokúšal pridať tejto ľudovej forme dramatickú vážnosť tragédii bez toho, aby znížil ich obľúbenosť. Jeho významným súčasníkom-dramatikom bol Lucius Pomponius. Priaznivo sa o jeho tvorbe vyjadruje Macrobius. 

Niektoré tituly atellan pripisovaných Noviovi (z celkových 43 drám) sú:

* *Macchus Exsul* (Macchus vo vyhnanstve)
* *Gallinaria* (Kurín)
* *Surdus* (Hlucháň)
* *Vindemiatores* (Zberačí hrozna)
* *Parcus* (Držgroš)
* *Hetaera* (Kurtizána)
* *Bucculo* (Malý Bucco) 
* *Mania Medica* (Lekárska mánia)
* *Pappus Praeteritus* (Pappus neuspel pri voľbách, hru s rovnakým názvom napísal aj Lucius Pomponius)

## Literatúra
* 

Kategória:Dramatici starovekého Ríma
Lido

**Lido** môže byť:
* v geografii: plytké pieskové ostrovčeky (lavice) oddeľujúce lagúnu od mora, pozri lido (ostrov)
* pobrežná hrádza
* pobrežná plytká časť mora alebo rieky (najmä využívaná pri kúpaní), pozri lido (kúpalisko)
* názov bývalého kúpaliska v Bratislave, pozri Lido (Bratislava)
* parížsky kabaret, pozri Lido (Paríž)
* cirkusová škola v Toulouse, pozri Lido (Toulouse)
* piesková lavica v Benátkach, pozri Lido (Benátky)
* pláž na Dunaji v Belehrade, pozri Lido (Belehrad)
* dedina v Papue-Novej Guinei, pozri Lido (Papua-Nová Guinea)
* model lacného Lincolna z roku 1950, pozri Lido (auto)
* systém plánovania letov Lufthansy, pozri LIDO (Lufthansa)
* font, pozri Lido (font)
* prvá LP skupiny Th' Faith Healers, pozri Lido (Th' Faith Healers)
* slovenské občianske združenie, pozri Liberálna dohoda (LIDO)
* obecné chránené územie v Piešťanoch, pozri Lido (obecné chránené územie)
Interpretácia (literárna veda)

**Interpretácia** je jazykový, obsahový a/alebo estetický výklad textu literárneho diela.

Východiskom interpretácie je literárny text a cieľom interpretácie čo najadekvátnejšie pochopenie a výklad zmyslu umeleckého diela, pričom pozornosť sa venuje konkrétnemu, individuálnemu umeleckému dielu ako svojbytnému celku.

Kategória:Literatúra
Interpretácia (logická sémantika)

**Interpretácia** je v logickej sémantike pripisovanie významom základným výrazom kalkulu, v dôsledku čoho dostávajú zmysel všetky správne utvorené výrazy daného kalkulu. Interpretovaný kalkul je teda formalizovaný jazyk, v ktorom sa formulujú rozličné zmysluplné výroky.  Formálnu definíciu interpretácie možno podať pomocou pojmu modelu: interpretáciou kalkulu sa nazýva vyčlenený alebo zámerne utvorený model. Pomocou pojmu interpretácie sa zase definuje pojem logickej pravdivosti, faktovej pravdivosti, analytického súdu a syntetického súdu.

Kategória:Logika
Augustín Reginald Garžík

**Augustín Reginald Garžík** OP (* 2. august 1842, Spišský Hrušov – † 22. apríl 1926, Košice) bol slovenský dominikánsky páter, kazateľ.

## Životopis
Študoval na gymnáziu v Levoči a v Košiciach. V roku 1862 vstúpil do rehole dominikánov. V Grazi absolvoval noviciát a v roku 1863 zložil prvú rehoľnú profesiu vo Viedni, kde ďalej študoval a 28. júla 1867 tam bol vysvätený za kňaza. 11. júna 1876 sa stal priorom dominikánskeho kláštora v Košiciach. Zaslúžil sa o rozvoj náboženského života Slovákov, založil Slovenský cirkevný spevokol, tlačou vydal spevník. Postaral sa o reštauráciu dominikánskeho kostola, dal v ňom vyhotoviť organ. Pre Bratstvo sv. Ruženca zakúpil vlastný dom a založil útulok pre mrzákov. Bol známy ako kazateľ kážuci v spisovnej slovenčine.

V rokoch 1899 až 1910 pôsobil vo Viedni ako sócius (≈ asistent) provinciála. V tom čase tiež bol promótorom pre ruženec pre rakúsko-uhorskú provinciu. V roku 1921 sa vrátil už do ČSR. Zomrel 22. apríla 1926 v Košiciach.

## Referencie

## Externé odkazy
* http://korzar.sme.sk/c/4515386/knihovnici-a-zakladatelia-kniznic.html

Kategória:Slovenskí rímskokatolícki kňazi
Kategória:Slovenskí dominikáni
Neologická synagóga

**Neologická synagóga** môže byť:

na Slovensku:
* Neologická synagóga v Bratislave
* Neologická synagóga v Košiciach
* Neologická synagóga v Trenčíne
* Neologická synagóga v Žiline

v Rumunsku:
* Neologická synagóga (Brašov)
Východné Karpaty (bez Južných Karpát)

**Východné Karpaty** sú provincia Karpát. Zodpovedajú časti Karpát medzi Západnými Karpatmi a Južnými Karpatmi a Transylvánskou panvou.

## Geografia
Hranica medzi Západnými a Východnými Karpatmi prebieha na Slovensku a v Poľsku cez Lupkovský priesmyk v Laboreckej vrchovine, na východnom úpätí Ľubovnianskej vrchoviny, Čergova, na severnom okraji Slanských vrchov a južnej päte Vihorlatských vrchov. Južný koniec sa stáča k západu a v sedle Predeal v Rumunsku sa stýkajú s Južnými Karpatmi. Vo Východných Karpatoch leží najvyšší vrch Ukrajiny Hoverla (), absolútne najvyšším bodom tejto časti Karpát je rumunský Pietrosul ().

### Delenie
Východné Karpaty sa členia na:
*Vnútorné Východné Karpaty (vnútorná časť)
*Vonkajšie Východné Karpaty (vonkajšia časť)

## Geológia
Geologické členenia kladú hranicu Západných a Východných Karpát konvenčne do doliny rieky Uh, alebo hornádsky zlomový systém.

Karpatský oblúk sa v oblasti Východných Karpát zužuje do šírky 120&nbsp;km. Zredukovaný je i počet hlavných tektonických jednotiek. Chýbajú predovšetkým staršie paleozoické masívy kryštalinika. Nachádza sa tu pruh flyšového pásma, bradlového pásma a tiež oblasť neovulkanitov.

## Referencie


Kategória:Geomorfologické provincie na Slovensku
Individuácia

**Individuácia** môže byť:
*vo filozofii: pozri individuácia (filozofia)
*v biológii: proces, pri ktorom určitý organizátor ovplyvňuje určitý typ diferenciácie, pozri individuácia (biológia)
*v psychológii: proces, pri ktorom sa z človeka stáva nezávislé indivíduum, pozri individuácia (psychológia)
*v mediálnej komunikácii: sociálny trend obdobia prechodu do fázy informačnej spoločnosti a nástupu nových médií, ktorý spočíva v odklone od poriadku mediálneho oznámenia daného komunikátorom a príklone k aktívnemu podieľaniu sa používateľa na podobe produktu, ktorý používa, pozri individuácia (médiá)
Individuácia (filozofia)

**Individuácia** je rozdelenie všeobecného či celku na jednotlivé či jednotlivosti; špecifikácia konkrétnej veci v priestore a čase (ako opak všeobecnosti podstaty). 

Podľa Spinozu je individuácia determinácia všeobecného, negácia, obmedzenie jediného bytia.

Kategória:Filozofický slovník
Remy

**Remy** môže byť:
* prvé meno, pozri Remy (prvé meno)
* sídlo:
** obec vo Francúzsku v departmente Oise, pozri Remy (Oise)
** sídlo (*census-designated place*) v Spojených štátoch v štáte Oklahoma, pozri Remy (Oklahoma)
* planétka, pozri 14683 Remy
* kartová hra, pozri remy (hra)

## Pozri aj
* Rémy, obec vo Francúzsku v departmente Pas-de-Calais
* Saint-Rémy, viacero obcí vo Francúzsku
Žolík

**Žolík** môže byť:
*v kartách:
**druh kartovej hry, synonymá: remy, žolíky, pozri remy (hra)
**najsilnejšia karta v tejto hre (a iných kartových hrách), synonymá: joker, Jolly Joker,  pozri žolík (karta)
*v šachu: kameň pohybujúci sa tak ako kameň, ktorý práve ťahal, pozri žolík (šach)
*v bankovníctve: (bankový) prevodový príkaz
*prenesene: plnohodnotná náhrada niečoho

svetoznama hračka žolíka na Slovensku 

Kristina Jankovicova
Panónia

**Panónia** môže byť:
* rímska provincia a príslušné územie, pozri Panónia (rímska provincia)
* byzantská provincia, pozri Panónia (byzantská provincia)
* rímska diecéza, pozri Panónia (diecéza)
* Panónske kniežatstvo (= Blatenské kniežatstvo, Zadunajské kniežatstvo, Pribinovo kniežatstvo, Zadunajské kniežatstvo; slovanské kniežatstvo v dnešnom západnom Maďarsku a východnom Rakúsku v 9. storočí)
* Sávske kniežatstvo (=Sávia, Panónske Chorvátsko; slovanské kniežatstvo medzi riekami Dráva a Sáva v 7.-9. storočí)
* v 11. storočí: iný názov pre Uhorské kráľovstvo (napr. rex Pannoniae (Pannonicorum) = uhorský kráľ), pozri Uhorsko
* v 17. a 18. stor.: iný názov pre Slovensko
* zrkadlová sieň v budove Divadla Jána Palárika v Trnave, pozri Panónia (zrkadlová sieň).

## Pozri aj
* Pannonia
* Horná Panónia
* Dolná Panónia
* Panónska panva
Juan de Grijalva

náhľad|vpravo|Juan de Grijalva

**Juan de Grijalva** (* 1490, Cuéllar, Španielsko - † 1527, Olancho, Honduras) bol španielsky conquistador.

## Vojenská kariéra
V mladom veku sprevádzal svojho otca Pánfila de Narváez na ostrov Hispaniola. Odtiaľ sa vydal s expedíciou strýka Diega Velázquez de Cuéllar na Kubu. K jej brehom dorazili v roku 1511. Podieľal sa na dobývaní a prieskume ostrova.

V januári 1518 Diego Velázquez, v tom čase už guvernér Kuby, zorganizoval novú výpravu smerom na západ. Tvorilo ju 240 mužov na 4 lodiach. Viedlo ho k tomu nadšenie z objavenia nových území (Yucatán) inak neúspešnou expedíciou Francisca Hernández de Córdoba. Velenia sa tentoraz ujal jeho synovec Juan de Grijalva.

## Yucatán, Mexiko
Expedícia vyrazila z prístavu Matanzas 8. apríla 1518. 3 mája objavili ostrov Cozumel, ktorý pomenovali *Santa Cruz de Puerta Latina*. Keďže Cozumel sa nachádza v tesnej blízkosti Yucatánskeho polostrova, hlavný kormidelník Antón de Alaminos si myslel, že plávajú medzi dvoma ostrovmi. Yucatán preto nazval *Isla Rica*, čo v preklade znamená *Bohatý ostrov*.

Preskúmali celé severné pobrežie Yucatánu a časť Mexického zálivu. Pri jednom z vylodení Grajalva a jeho spoločníci bojovali a porazili domorodcov z Champotónu, toho istého miesta, kde bola pred rokom zdecimovaná posádka Francisca Hernández de Córdoba.

Počas cesty museli opraviť poškodenia lodí, v dôsledku čoho sa odklonili z kurzu a preplávali úžinou. 

## Mexický záliv
V dnešnom Tabascu objavili rieku, ktorá nesie jeho meno. Doplávali až k miestam, kde bol počas Cortésovej výpravy v roku 1519 založený Veracruz. Na Grijalvovu počesť pomenovali malý ostrov pri meste San Juan de Ulúa. Odtiaľ pokračovali v plavbe k rieke Pánuco, ktorá sa nachádza v dnešnom mexickom štáte Tamaulipas, neďaleko hraníc s USA.

Jeden z Grijalvových zástupcov, Pedro de Alvarado, sa oddelil od expedície, za čo bol poslaný naspäť na Kubu.

## Aztécka ríša
Pri prieskume pobrežia Mexického zálivu sa k výprave doniesli správy o Aztéckej ríši, ktorej vládol Montezuma II.. V tom čase už ale boli na cestách päť mesiacov a ich zásoby sa začínali míňať, preto sa Juan de Grijalva rozhodol pre návrat na Kubu.

## Zbavenie funkcie
Po návrate na Kubu mu Diego Velázquez vyčítal, že na objavených územiach nezaložil nijakú kolóniu a zbavil ho funkcie. Grijalvu to viedlo k vstupu do služieb Pedra Arias de Ávila (známeho tiež ako Pedrarias Dávila). Ten sa práve chystal vydať na výpravu do Strednej Ameriky.

## Smrť
V roku 1523 sprevádzal Garaya počas prieskumnej cesty na Floridu. Neskôr sa pridal k Pedrariasovi Dávila a cestoval po Hondurase a Nikarague. Zomrel rukou domorodcov roku 1527 v Olancho (Honduras).

Kategória:Narodenia v 1490
Kategória:Úmrtia v 1527
Kategória:Španielski objavitelia
Kategória:Conquistadori
Východné Karpaty

**Východné Karpaty** môže byť:
* a) v širšom zmysle: Juhovýchodné Karpaty (=Východné Karpaty v užšom zmysle + zvyšok Karpát na juhu až do Srbska)
* b) v užšom zmysle: časť Karpát medzi Západnými Karpatmi a Južnými Karpatmi a Transylvánskou panvou, pozri Východné Karpaty (bez Južných Karpát)
* v najužšom zmysle: 
**c) najmä v ukrajinskom chápaní: len severná časť Východných Karpát (končí zhruba pri Prislope), t.j. tá časť Východných Karpát, ktorá je primárne na Ukrajine (plus prípadne Nízke Beskydy)
**najmä v rumunskom chápaní: 
***d) len južná časť Východných Karpát z bodu b (začína sa niekde v Podkarpatskej Rusi alebo až okolo Prislopu), t.j. tá časť Východných Karpát v užšom zmysle, ktorá je len alebo primárne v Rumunsku, pozri Rumunské Východné Karpaty
***e) ako v bode b) alebo d), ale bez Carpaţii Carbură, teda bez územia od mesta Gherghe Gheorghiu-Dej na juh
* chránená krajinná oblasť na Slovensku, pozri Chránená krajinná oblasť Východné Karpaty
* cezhraničná chránená oblasť UNESCO, pozri Biosférická rezervácia Východné Karpaty